**NÁVŠTEVNÝ PORIADOK WELLNESS SPA**

1. Každý návštevník je povinný oboznámiť sa pri vstupe do Wellness Spa s týmto návštevným poriadkom a dodržiavať jeho ustanovenia.
2. Kúpou vstupenky návštevník akceptuje návštevný poriadok a jeho ustanovenia sa stávajú pre návštevníka záväznými.
3. Všetky aktuálne pokyny vo Wellness Spa sú nadradené všeobecným pokynom.
4. **OTVÁRACIE HODINY, VSTUP A VYLÚČENIE Z NÁVŠTEVY WELLNESS SPA**
5. Otváracie hodiny pre verejnosť sú uvedené na webovej stránke prevádzkovateľa.
6. Vstup je povolený len v čase prevádzky s platnou vstupenkou a čipovým náramkom, ktorú si každý návštevník zakúpi v pokladni.
7. Návštevníci sú povinní ukončiť svoje procedúry najneskôr 15 min. pred koncom otváracej doby Wellness Spa a opustiť priestory najneskôr do konca otváracej doby Wellness Spa.
8. Čipový náramok nosí návštevník po celý čas pobytu vo Wellness Spa viditeľne upevnený na zápästí.
9. Čipový náramok je návštevník povinný odovzdať pri odchode.
10. V prípade straty čipového náramku resp. jeho znehodnotenia musí návštevník uhradiť sumu 50 €.
11. Deti do 18 rokov majú vstup do Wellness Spa zakázaný.
12. Celý priestor Wellness Spa je bezplavková zóna.
13. Vstup do Wellness Spa je jednorazový, maximálne 3 hodiny.
14. Prevádzkovateľ si vyhradzuje právo na uzavretie Wellness Spa počas prevádzkovej doby pre uzavretú spoločnosť (skupinová rezervácia). Počas tejto doby je Wellness Spa pre verejnosť zatvorený.
15. Posledný vstup do Wellness Spa je 2 hodiny pred ukončením prevádzky.
16. Návštevník je povinný opustiť Wellness Spa 15 minút pred ukončením prevádzky.
17. Z bezpečnostných dôvodov majú osoby, ktoré sa nemôžu samostatne pohybovať, alebo obliekať a vyzliekať bez pomoci iných, vstup do Wellness Spa povolený len s doprovodom.
18. Do Wellness Spa nemajú prístup osoby, ktoré trpia akoukoľvek infekčnou chorobou alebo kožným ochorením, osoby postihnuté horúčkou, kašľom, zápalom očných spojiviek, osoby trpiace nákazlivými chorobami alebo ochoreniami, vyžadujúcimi izoláciu, bacilonosiči, osoby s poraneniami a diagnózami, ktoré sú kontraindikované pobytom v zariadeniach tohto typu. **Zdravotné kontraindikácie sú uvedené v prevádzkovom poriadku**.
19. Vstup nie je dovolený osobám, ktoré vykazujú zjavné príznaky nedodržiavania osobnej hygieny.
20. Nie je povolený vstup osobám pod vplyvom alkoholu a iných omamných prekurzorov.
21. Vstup do Wellness Spa môže byť odopretý osobám, ktoré napriek upozorneniu vykazujú agresívne a nekontrolovateľné správanie, porušujú ustanovenia návštevného poriadku, nedodržiavajú zásady hygieny a bezpečnosti a ich správanie je v rozpore s mravnými a spoločenskými zásadami.
22. Do Wellness Spa je zákaz vstupu so zvieratami.
23. **VO WELLNESS SPA JE ZÁKAZANÉ**
24. fajčenie vo všetkých priestoroch,
25. prinášať a používať sklenené predmety (vrátane fliaš),
26. nosiť so sebou ostré predmety, ktoré by mohli spôsobiť riziko poranenia alebo úrazu,
27. konzumovať jedlo v blízkosti bazénov, víriviek, v oddychovej zóne.
28. **ZODPOVEDNOSŤ**
29. Návštevník je povinný správať sa v priestoroch Wellness Spa spôsobom, ktorý nepoškodzuje alebo neznehodnocuje majetok Wellness Spa.
30. Návštevník je povinný nahradiť všetky škody, ktoré spôsobí svojím konaním alebo opomenutím.
31. Prevádzkovateľ nezodpovedá za škody, poranenia alebo úrazy spôsobené neopatrnosťou alebo nedodržaním tohto návštevného poriadku alebo pokynov zodpovedných zamestnancov Wellness Spa.
32. Škody spôsobené vo Wellness Spa návštevníkmi budú vymáhané podľa platných právnych predpisov SR.
33. **PREVÁDZKOVÉ POKYNY PRE NÁVŠTEVNÍKOV**
34. Vstup do Wellness Spa je časovo ohraničený. Ak sa uvedený čas prekročí, návštevník je povinný uhradiť doplatok.
35. Na prezliekanie je k dispozícii šatňa s komplexným sociálnym zázemím (WC, sprchy).
36. K prezliekaniu použite prezliekacie kabínky, ktoré sú umiestnené v zadnej časti šatne.
37. Odev a obuv odkladajte do skriniek, ktoré sa nachádzajú v šatni.
38. Skrinky sa odomykajú a uzamykajú pomocou vstupného čipového náramku, ktorý návštevník obdrží pri vstupe.
39. Návštevník má plnú zodpovednosť za uzamknutie skrinky, v ktorej má uložené osobné veci, odev a obuv.
40. Prvú pomoc zabezpečuje recepcia Wellness Spa.
41. Návštevníci sú povinní udržiavať v priestoroch Wellness Spa čistotu a poriadok.
42. **POKYNY PRE NÁVŠTEVNÍKOV SAUNOVÉHO SVETA**
43. Pred vstupom do sauny je návštevník povinný dôkladne sa umyť mydlom a osprchovať sa.
44. Deti do 18 rokov majú vstup do saunového sveta zakázaný.
45. Saunovanie v plavkách je zakázané (povolené len v plachte).
46. Do sauny sa vstupuje bez obuvi.
47. Pred vstupom do sauny odložte šperky, resp. hodinky.
48. V saune sa sedí zásadne na plachte.
49. V saune dýchajte ústami, pretože vysoká teplota a suchý vzduch vysušujú sliznicu a môžu spôsobiť bolesti hlavy.
50. Správajte sa vhodne, nerozprávajte hlasno, berte ohľad na ostatných návštevníkov.
51. Pobyt sa odporúča začať v parných priestoroch, kde teploty dosahujú maximálne 55°C pri 100%-nej vlhkosti prostredia. Záver pobytu v saunách by mal patriť klasickej suchej saune.
52. Dokonalé prekrvenie organizmu v saune sa dosiahne v priebehu 10-15 minút.
53. Potom sa osprchujte studenou vodou, a to tak dlho, kým nemáte pocit chladu. Telo osušte a krátko pobudnite mimo sauny. Tento postup opakujte podľa vašej kondície, najmenej však trikrát.
54. Po poslednom pobyte v saune si celé telo dôkladne opláchnite vlažnou vodou bez mydla a vyutierajte sa dosucha.
55. Celkový pobyt v saunovom svete by zo zdravotného hľadiska nemal presiahnuť 3 hodiny, pričom rozhodujúca je individuálna kondícia každého jedinca.
56. Navštívte odpočiváreň, zabaľte sa do deky a zostaňte ležať asi pol hodiny.
57. Ležte uvoľnene a relaxujte, čím zvýšite správny fyziologický účinok sauny.
58. V priestoroch saunového sveta je zakázané konzumovať potraviny, alkoholické nápoje, lieky či iné návykové látky.
59. V prípade nevoľnosti počas návštevy sauny ihneď vyhľadajte službukonajúceho zamestnanca.
60. **POKYNY PRE NÁVŠTEVNÍKOV MASÁŽÍ**
61. Do masážnej miestnosti vstupujte zabalený v plachte, odev a obuv si uložte v skrinke umiestnenej v šatni.
62. Pred masážou si odložte šperky, resp. hodinky (podľa rozsahu masáže).

Ustanovenia tohto návštevného poriadku platia vo všetkých priestoroch Wellness Spa od dňa 01.09.2024.